BSP प्रमुख मायावती ने भाई और भतीजे को पार्टी में दी बड़ी जिम्मेदारी  
मायावती ने भाई, भतीजे को दी बड़ी ज़िम्मेदारी
बसपा प्रमुख मायावती के भाई आनंद अब उपाध्यक्ष
मायावती के भतीजे आकाश बने नेशनल कॉर्डिनेटर
बसपा प्रमुख के ऐलान के बाद आकाश आनंद अब पार्टी को राष्ट्रीय स्तर पर मजबूत बनाने के लिए काम करेंगे. कहा जा रहा है कि पुरानी पद्धति पर काम कर रही बसपा में आकाश के आने के बाद से कई बदलाव आए. सूत्रों के अनुसार, सामान्यत: मीडिया और सोशल मीडिया से दूर रहने वाली मायावती अपने भतीजे के कहने पर ट्विटर पर आईं और लोकसभा चुनाव से पहले आधिकारिक अकाउंट बनाया. मायावती अब लगातार ट्विटर के जरिए विपक्ष पर हमला बोलती हैं. आकाश अब पार्टी को युवा दृष्टिकोण से आगे बढ़ाने के लिए काम करेंगे.
पार्टी सूत्रों के अनुसार, बैठक सुबह दस बजे से थी, लेकिन पार्टी के सभी वरिष्ठ नेता, सांसद और विधायक सुबह 9 बजे बैठक स्थल पर पहुंच गए. बैठक से पहले सारे नेताओं के मोबाइल फोन जमा करा लिए गए. यहां तक कि उनके पेन, पर्स, बैग और डिजिटल घड़ी निकालने के बाद उन्हें मीटिंग हॉल में अंदर जाने दिया गया.